CELEX: 32017R1576
Language: lv
Date: 2017-06-26 00:00:00
Title: Komisijas Deleģētā regula (ES) 2017/1576 (2017. gada 26. jūnijs), ar ko attiecībā uz transportlīdzekļu akustiskās brīdināšanas sistēmas prasībām transportlīdzekļa ES tipa apstiprināšanai groza Eiropas Parlamenta un Padomes Regulu (ES) Nr. 540/2014 (Dokuments attiecas uz EEZ. )

19.9.2017   
            
            
               LV
            
            
               Eiropas Savienības Oficiālais Vēstnesis
            
            
               L 239/3
            
         KOMISIJAS DELEĢĒTĀ REGULA (ES) 2017/1576
   (2017. gada 26. jūnijs),
   ar ko attiecībā uz transportlīdzekļu akustiskās brīdināšanas sistēmas prasībām transportlīdzekļa ES tipa apstiprināšanai groza Eiropas Parlamenta un Padomes Regulu (ES) Nr. 540/2014
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 540/2014 par mehānisko transportlīdzekļu skaņas līmeni un rezerves trokšņa slāpēšanas sistēmām, un ar ko groza Direktīvu 2007/46/EK un atceļ Direktīvu 70/157/EEK (1), un jo īpaši tās 8. panta otro daļu un 9. pantu,
   tā kā:
   
               (1)
            
            
               Ar Regulu (ES) Nr. 540/2014 ir noteiktas prasības visu M kategorijas (transportlīdzekļi, ko izmanto pasažieru pārvadāšanai) un N kategorijas (transportlīdzekļi, ko izmanto kravu pārvadāšanai) jaunu transportlīdzekļu ES tipa apstiprināšanai attiecībā uz to skaņas līmeni. Ar minēto regulu ir noteikti pasākumi saistībā ar tādu transportlīdzekļu akustisko brīdināšanas sistēmu (AVAS) hibrīdelektriskiem transportlīdzekļiem un pilnībā elektriskiem transportlīdzekļiem, kuras nolūks ir neaizsargātāko satiksmes dalībnieku brīdināšana.
            
         
               (2)
            
            
               Pēc tam, kad Apvienoto Nāciju Organizācijas Eiropas Ekonomikas komisijas (ANO EEK) Transportlīdzekļu noteikumu saskaņošanas pasaules foruma 168. sesijā (2016. gada 8.–11. marts) tika pieņemti ANO Noteikumi Nr. 138 par klusu autotransporta līdzekļu apstiprināšanu, Regulas (ES) Nr. 540/2014 VIII pielikums būtu jāpārskata, lai precizētu AVAS prasības par radītās skaņas veidu un skaļumu, skaņas ģenerēšanas metodi, pauzes slēdzi un stāvoša transportlīdzekļa skaņu.
            
         
               (3)
            
            
               Lai ņemtu vērā detalizētās prasības par AVAS, būtu jāpārskata Eiropas Parlamenta un Padomes Direktīvas 2007/46/EK (2) I pielikuma informācijas dokuments saistībā ar transportlīdzekļa ES tipa apstiprināšanu attiecībā uz pieļaujamo skaņas līmeni un ES tipa apstiprinājuma sertifikāta papildinājums.
            
         
               (4)
            
            
               Turklāt, lai atļautu tādu hibrīdelektrisko transportlīdzekļu un pilnībā elektrisku transportlīdzekļu apstiprināšanu, kas aprīkoti ar AVAS, ir lietderīgi noteikt testēšanas prasības par AVAS skaņas emisijas minimālajiem līmeņiem kustībai uz priekšu un atpakaļgaitā, kā arī prasības par radītās skaņas frekvences maiņu.
            
         
               (5)
            
            
               Tāpēc Regula (ES) Nr. 540/2014 būtu attiecīgi jāgroza.
            
         
               (6)
            
            
               Ņemot vērā, ka Regula (ES) Nr. 540/2014 ir kļuvusi piemērojama no 2016. gada 1. jūlija un to, ka minēto regulu nevar pilnībā piemērot, ja nav izdarīti šajā tiesību aktā iekļautie VIII pielikuma grozījumi, šai regulai būtu jāstājas spēkā pēc iespējas ātrāk,
            
         IR PIEŅĒMUSI ŠO REGULU.
   1. pants
   Grozījumi Regulā (ES) Nr. 540/2014
   Regulu (ES) Nr. 540/2014 groza šādi:
   
               1)
            
            
               regulas I pielikumu groza šādi:
               
                           a)
                        
                        
                           pielikuma 1. papildinājumam pievieno šādu 12.8. punktu:
                           “12.8.   AVAS
                           
                           
                                    
                                       12.8.1.
                                    
                                    
                                       Transportlīdzekļa tipa apstiprinājuma numurs attiecībā uz tā skaņas emisiju saskaņā ar ANO EEK Noteikumiem Nr. 138 (1)
                                    
                                 vai
                           
                                    
                                       12.8.2.
                                    
                                    
                                       Pilnīga atsauce uz AVAS skaņas emisijas līmeņa testa rezultātiem, kas izmērīti atbilstoši Regulai (ES) Nr. 540/2014 (1)”;
                                    
                                 
                     
                           b)
                        
                        
                           pielikuma 2. papildinājuma papildpielikumu groza šādi:
                           
                                       i)
                                    
                                    
                                       3. punktu aizstāj ar šādu:
                                       
                                                   “3.
                                                
                                                
                                                   
                                                      AVAS ir uzstādīta: jā/nē (1)”;
                                                
                                             
                                 
                                       ii)
                                    
                                    
                                       pievieno šādu 4. punktu:
                                       
                                                   “4.
                                                
                                                
                                                   Piezīmes ….”;
                                                
                                             
                                 
                     
         
               2)
            
            
               regulas VIII pielikumu aizstāj ar šīs regulas pielikuma tekstu.
            
         2. pants
   Stāšanās spēkā
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 26. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 158, 27.5.2014., 131. lpp.
   
   
      (2)  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (“pamatdirektīva”) (OV L 263, 9.10.2007., 1. lpp.).
   
      PIELIKUMS
      “
            VIII PIELIKUMS
            
               PASĀKUMI ATTIECĪBĀ UZ TRANSPORTLĪDZEKĻU AKUSTISKO BRĪDINĀŠANAS SISTĒMU (AVAS)
            
            I IEDAĻA
            Šajā pielikumā ir norādīti pasākumi, kas attiecas uz transportlīdzekļu akustisko brīdināšanas sistēmu (AVAS) hibrīdelektriskiem transportlīdzekļiem un pilnībā elektriskiem transportlīdzekļiem.
            I.1.   Neatkarīgi no 2. punkta a) un b) apakšpunkta II iedaļas noteikumi attiecas uz AVAS, kas:
            
                        a)
                     
                     
                        uzstādīta tāda tipa transportlīdzeklī, kurš apstiprināts pirms 2019. gada 1. jūlija;
                     
                  
                        b)
                     
                     
                        pirms 2021. gada 1. jūlija uzstādīta jaunā transportlīdzeklī, kura pamatā ir a) apakšpunktā minētais tips.
                     
                  I.2.   III iedaļas noteikumi attiecas uz AVAS, kas uzstādīta:
            
                        a)
                     
                     
                        tāda tipa transportlīdzeklī, kas apstiprināts pirms 2019. gada 1. jūlija, ja ražotājs izvēlas tā rīkoties;
                     
                  
                        b)
                     
                     
                        jaunā transportlīdzeklī, kura pamatā ir a) apakšpunktā minētais tips;
                     
                  
                        c)
                     
                     
                        tāda tipa transportlīdzeklī, kas apstiprināts 2019. gada 1. jūlijā vai pēc minētā datuma;
                     
                  
                        d)
                     
                     
                        jaunā transportlīdzeklī, kura pamatā ir c) apakšpunktā minēts tips;
                     
                  
                        e)
                     
                     
                        jaunā transportlīdzeklī 2021. gada 1. jūlijā vai pēc minētā datuma.
                     
                  II IEDAĻA
            II.1.   Sistēmas darbības efektivitāte
            Ja transportlīdzeklī ir uzstādīta AVAS, tā atbilst II.2. un II.3. punktā noteiktajām prasībām.
            II.2.   Darbības nosacījumi
            
                        a)
                     
                     
                        Skaņas ģenerēšanas metode
                        
                           AVAS automātiski ģenerē skaņu transportlīdzekļa ātruma minimālajā diapazonā no braukšanas sākšanas līdz aptuveni 20 km/h un braucot atpakaļgaitā. Ja transportlīdzeklis aprīkots ar iekšdedzes motoru, kas darbojas iepriekš definētajā transportlīdzekļa ātruma diapazonā, AVAS skaņu neģenerē.
                        Transportlīdzekļiem, kas aprīkoti ar atpakaļgaitas brīdināšanas ierīci ar skaņas signālu, AVAS nav jāģenerē skaņa, braucot atpakaļgaitā.
                     
                  
                        b)
                     
                     
                        Slēdzis
                        
                           AVAS aprīko ar slēdzi, kas ir viegli pieejams transportlīdzekļa vadītājam, lai to varētu ieslēgt un izslēgt. No jauna iedarbinot transportlīdzekli, AVAS pēc noklusējuma ir ieslēgta.
                     
                  
                        c)
                     
                     
                        Mazināšana
                        
                           AVAS skaņas līmeni var mazināt transportlīdzekļu darbības periodos.
                     
                  II.3.   Skaņas veids un skaļums
            
                        a)
                     
                     
                        
                           AVAS ģenerējamā skaņa ir nepārtraukta skaņa, kas informē gājējus un citus satiksmes dalībniekus par darbībā esošu transportlīdzekli. Skaņai vajadzētu būt viegli asociējamai ar transportlīdzekļa darbību un līdzīgai skaņai, ko rada tādas pašas kategorijas transportlīdzeklis ar iekšdedzes motoru.
                     
                  
                        b)
                     
                     
                        
                           AVAS ģenerējamā skaņa ir viegli asociējama ar transportlīdzekļa darbību, piemēram, izmantojot skaņas līmeņa vai raksturlielumu automātisku variēšanu, sinhronizējot to ar transportlīdzekļa ātrumu.
                     
                  
                        c)
                     
                     
                        
                           AVAS ģenerētais skaņas līmenis nepārsniedz tāda M1 kategorijas transportlīdzekļa aptuveno skaņas līmeni, kas aprīkots ar iekšdedzes motoru un darbojas tādos pašos apstākļos.
                     
                  III IEDAĻA
            III.1.   Sistēmas darbības efektivitāte
            
               AVAS atbilst prasībām, kas noteiktas III.2.–III.6. punktā.
            III.2.   Darbības nosacījumi
            
                        a)
                     
                     
                        Skaņas ģenerēšanas metode
                        
                           AVAS automātiski ģenerē skaņu transportlīdzekļa ātruma minimālajā diapazonā no braukšanas sākšanas līdz aptuveni 20 km/h un braucot atpakaļgaitā. Ja transportlīdzeklis aprīkots ar iekšdedzes motoru, kas darbojas iepriekš minētajā transportlīdzekļa ātruma diapazonā, AVAS skaņu neģenerē.
                        Transportlīdzekļi, kuru kopējais skaņas līmenis atbilst ANO EEK Noteikumu Nr. 138 (1) 6.2.8. punkta prasībām ar +3 dB(A) pielaidi, ar AVAS nav jāaprīko. Minētajiem transportlīdzekļiem nepiemēro ANO EEK Noteikumu Nr. 138 6.2.8. punkta prasības par trešdaļoktāvu joslām un ANO EEK Noteikumu Nr. 138 6.2.3. punkta prasības par frekvences nobīdi, kas definēta minēto ANO EEK noteikumu 2.4. punktā (“frekvences nobīde”).
                        Transportlīdzekļiem, kas aprīkoti ar atpakaļgaitas brīdināšanas ierīci ar skaņas signālu, AVAS nav jāģenerē skaņa, braucot atpakaļgaitā, ja brīdināšanas ierīces skaņas signāls atbilst prasībām, kas paredzētas ANO EEK Noteikumu Nr. 138 6.2. punkta otrajā daļā un 6.2.2. punktā.
                        Tipa apstiprināšanai iesniegtā transportlīdzekļa ģenerēto skaņu mēra atbilstoši metodēm, kas noteiktas ANO EEK Noteikumu Nr. 138 6.2.1.3. un 6.2.2.2. punktā un 3. pielikumā.
                     
                  
                        b)
                     
                     
                        Slēdzis
                        
                           AVAS var aprīkot ar mehānismu, ar kuru vadītājs var apturēt AVAS darbību (“pauzes funkcija”) un kurš ir viegli pieejams transportlīdzekļa vadītājam, lai to varētu ieslēgt un izslēgt. Ja AVAS ir aprīkota ar pauzes funkciju, no jauna iedarbinot transportlīdzekli, AVAS pēc noklusējuma ir ieslēgta.
                        Turklāt pauzes funkcija atbilst prasībām, kas paredzētas ANO EEK Noteikumu Nr. 138 6.2.6. punktā.
                     
                  
                        c)
                     
                     
                        Mazināšana
                        
                           AVAS skaņas līmeni var mazināt transportlīdzekļu darbības periodos. Šādos gadījumos AVAS skaņas līmenis atbilst prasībām, kas paredzētas ANO EEK Noteikumu Nr. 138 6.2.8. punktā.
                     
                  III.3.   Skaņas veids un skaļums
            
                        a)
                     
                     
                        
                           AVAS ģenerējamā skaņa ir nepārtraukta skaņa, kas informē gājējus un citus satiksmes dalībniekus par darbībā esošu transportlīdzekli. Minētā skaņa ir viegli asociējama ar transportlīdzekļa darbību, piemēram, izmantojot skaņas līmeņa vai raksturlielumu automātisku variēšanu, sinhronizējot to ar transportlīdzekļa ātrumu. Minētā skaņa ir līdzīga skaņai, ko rada tādas pašas kategorijas transportlīdzeklis ar iekšdedzes motoru.
                        Piemēro šādus noteikumus:
                        
                                    i)
                                 
                                 
                                    ja skaņa tiek ģenerēta, kad transportlīdzeklis ir kustībā, AVAS skaņa atbilst prasībām, kas paredzētas attiecīgi ANO EEK Noteikumu Nr. 138 6.2.1.1., 6.2.1.2., 6.2.1.3., 6.2.2.1., 6.2.2.2. un 6.2.3. punktā;
                                 
                              
                                    ii)
                                 
                                 
                                    stāvošs transportlīdzeklis var radīt skaņu, kā noteikts ANO EEK Noteikumu Nr. 138 6.2.4. punktā.
                                 
                              
                  
                        b)
                     
                     
                        Transportlīdzekļa ražotājs var paredzēt vadītājam iespēju izvēlēties vienu no dažādām skaņām, kuras atbilst ANO EEK Noteikumu Nr. 138 6.2.5. punkta prasībām.
                     
                  
                        c)
                     
                     
                        
                           AVAS ģenerētais skaņas līmenis nepārsniedz tāda M1 kategorijas transportlīdzekļa aptuveno skaņas līmeni, kas aprīkots ar iekšdedzes motoru un darbojas tādos pašos apstākļos. Turklāt tiek piemērotas ANO EEK Noteikumu Nr. 138 6.2.7. punkta prasības.
                     
                  
                        d)
                     
                     
                        Tāda transportlīdzekļa kopējais skaņas līmenis, kas atbilst 2. punkta a) apakšpunkta otrai daļai, nepārsniedz tāda M1 kategorijas transportlīdzekļa aptuveno skaņas līmeni, kas aprīkots ar iekšdedzes motoru un darbojas tādos pašos apstākļos.
                     
                  III.4.   Testa trases prasības
            Lai pārbaudītu testa trases atbilstību ANO EEK Noteikumu Nr. 138 3. pielikuma 2.1.2. punkta prasībām, līdz 2019. gada 30. jūnijam kā alternatīvu standartam ISO 10844:2014 var izmantot standartu ISO 10844:1994.
            III.5.   Tipa apstiprinājuma sertifikāts
            Transportlīdzekļa ražotājs kā pielikumu ES tipa apstiprinājuma sertifikātam izdod kādu no šādiem dokumentiem:
            
                        a)
                     
                     
                        paziņojumu, kas minēts ANO EEK Noteikumu Nr. 138 5. punkta 3) apakšpunktā un atbilst paraugam minēto noteikumu 1. pielikumā;
                     
                  
                        b)
                     
                     
                        
                           AVAS skaņas emisijas līmeņu testa rezultātus, kas izmērīti atbilstoši šai regulai.
                     
                  III.6.   Marķējumi
            Uz katras AVAS sastāvdaļas ir šādi marķējumi:
            
                        a)
                     
                     
                        ražotāja tirdzniecības nosaukums vai preču zīme;
                     
                  
                        b)
                     
                     
                        piešķirtais identifikācijas numurs.
                     
                  Marķējums ir skaidri salasāms un neizdzēšams.
         ”
      
         (1)  OV L 9, 13.1.2017., 33 lpp..